Sèyongan

Sèyongan (bhâsa Inḍonèsia: ikan lele otabâ ikan keli) panèka sèttong kalowarga sè oḍi' è aèng tabâr. Sèyongan ghâmpang èkennalè karana bhâdhânna sè lècèn, abâk pèppè' lanjhâng, sarta anḍi' ḍuwâ' songot sè lanjhâng, paddhâng ḍâri seddhi'in colo'on. Sèyongan bânnya' èdhâ'âr karana rassana sè nyaman manabi èmessa' bân biasana èghuring otabâ èpangghâng.

 Nyama-nyamana Sèyongan è Nusantara 
Sèyongan, saccara ilmiah bâḍâ bânnya' spèsiès. Ta' kasambu' manabi sèyongan anḍi' bânnya' nyama ḍaèra è Nusantara. pan-bârâmpan è antarana panèka ikan limbek (Somatra Bârâ'), ikan kalang (Somatra Lao'), ikan maut (Gayo), ikan seungko (Acèh), ikan sibakut (Karo), ikan pintet (Kalimantan Lao'), ikan keling (Makassar), ikan cepi (Sulawesi Lao'), ikan lele otabâ lindi (Jhâbâ Tengnga) otabâ ikan keli (Malaysia), ikan 'keli' ka'angghuy sèongan sè sobung patèlla bân èsebbhut penang' ka'angghung sèyongan sè anḍi' patèl (Kalimantan Tèmor).

È naghârâ laèn, sèyongan èkennal kalabân nyama mali (Afrika), pla mond (Thailand), gura magura (Srilangka), bân 鲇形目 (Tiongkok). Ḍâlem bhâsa Inggris èsebbhut airbreathing catfish, siluroid, mudfish bân walking catfish. Nyama ilmiah-na, Clariidae''', asalla ḍâri bhâsa Yunani chlaros, sè artèna "ghâsèk", "kowat", bân aroju' ḍâ' kamampowan ka'angghuy teptep oḍi' bân aghuli è lowarra aèng.

 Katerrangan 
Jhuko'-jhuko' kalowarga Clariidae èkennalè ḍâri bhâdhânna sè lècèn lanjhâng ta' asèssè', kalabân klèpat è tengngana bân klèpat è buri'in sè jhughân lanjhâng, sè kadhâng manyèttong bân klèpat è bunto'on. Sèyongan anḍi' bhâdhân sè lanjhângnga akadhi torpedo otabâ sanget lanjhâng akadhi sidat'' panḍâ'. Cètakka ghâli atolang bâgiyân attassa, kalabân mata sè kènè' bân colo' sè lèbâr sè bâḍâ èkonco'on muncongnga, ghenna' kalabân empa' pasang songot paraghâ sè cè' aghunana ka'angghuy aghuli è aèng sè lekko. Pan-bârâmpan spèsiès sèyongan ta' bisa ngabâs.

Sèyongan jhughân anḍi' alat tambâ'ân ka'angghuy anyabâ, ropana busur insang sè beccè'an sè mungkènnaghi sabâgiyân sèyongan bisa oḍi' è dhârât.

 Sombher